Lēmums

Ādažu novadā

2019.gada 20.augustā **Nr.150**

**Par nekustamā īpašuma “Elīzes iela 4” atsavināšanu**

Ādažu novada dome izskatīja jautājumu par tai piederoša nekustamā īpašuma “Elīzes iela 4” zemesgabala (turpmāk – Zemesgabals) atsavināšanu.

1. Nekustamais īpašums “Elīzes iela 4”, Kadaga, Ādažu novads, kadastra numurs 8044 005 0749, sastāv no zemes vienības 0,1652 ha platībā, ar kadastra apzīmējumu 8044 005 0747 un ir reģistrēts Rīgas rajona tiesas zemesgrāmatu nodaļā uz pašvaldības vārda.
2. Saskaņā ar novada teritorijas plānojumu un Kadagas centra daļas detālplānojumu, Zemesgabala lietošanas mērķis ir “rūpnieciskās ražošanas apbūves zeme”. Zemesgabals nav apbūvēts.
3. Likuma „Par pašvaldībām” 14. panta pirmās daļas 2. punkts nosaka, ka pildot savas funkcijas, pašvaldībām likumā noteiktajā kārtībā ir tiesības iegūt un atsavināt nekustamo mantu, turklāt likuma 21. pants nosaka, ka tikai dome var lemt par pašvaldības nekustamā īpašuma atsavināšanu. Likuma 77. panta otrā daļa nosaka, ka pašvaldības īpašums izmantojams attiecīgās administratīvās teritorijas iedzīvotāju vajadzību apmierināšanai, bet 77. panta trešā daļa nosaka, ka to īpašuma daļu, kas nav nepieciešama iepriekšminētajiem nolūkiem, pašvaldība var izmantot, lai saimnieciskā kārtā gūtu ienākumus iedzīvotāju vajadzību apmierināšanai vai arī lai likumā noteiktā kārtībā to privatizētu vai atsavinātu.
4. Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju veikšanai, bet likuma 3. panta otrā daļa nosaka, ka publiskas personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.
5. Domes ieskatā ir lietderīgi Zemesgabalu atsavināt, pārdodot atklātā izsolē, jo tas:
   1. atrodas vietā, kur saskaņā ar teritorijas plānojumu ir paredzēta rūpnieciskās ražošanas objektu apbūve, bet pašvaldības funkcija nav rūpnieciskā ražošana;
   2. nav nepieciešams pašvaldības funkciju nodrošināšanai un pārdošana izsolē radītu papildus ieņēmumus domei citu tai noteikto funkciju nodrošināšanai;
   3. nav apbūvēts ar citām personām piederošām būvēm.

Ņemot vērā iepriekš minēto un pamatojoties likuma „Par pašvaldībām” 14. panta pirmās daļas 2. punktu, 21. panta pirmās daļas 17. punktu un 77. pantu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo daļu, 5. panta piekto daļu, 8. panta otro daļu un 9. panta otro daļu, kā arī Attīstības komitejas 13.08.2019. atzinumu un Finanšu komitejas 20.08.2019. atzinumu, Ādažu novada dome

**NOLEMJ:**

* 1. Nodot atsavināšanai rūpnieciskās ražošanas apbūvei paredzēto pašvaldībai piederošo nekustamo īpašumu “Elīzes iela 4”, Kadaga, Ādažu novads, kadastra numurs 8044 005 0749, sastāvošu no zemes vienības 0,1652 ha platībā, ar kadastra apzīmējumu 8044 005 0747.

1. Noteikt Zemesgabala atsavināšanas veidu – pārdošana atklātā izsolē.
2. Uzdot Pašvaldības mantas iznomāšanas un atsavināšanas komisijai (turpmāk – Komisija) organizēt Zemesgabala atsavināšanu atbilstoši normatīvo aktu prasībām.
3. Zemesgabala atsavināšanai nepieciešamo finansējumu nodrošināt no domes Saimniecības un infrastruktūras daļas (SID) 2019.gada budžeta tāmes līdzekļiem.
4. Atbildīgais par lēmuma 3. punkta izpildi – Komisijas priekšsēdētājs E.Šēpers.
5. Atbildīgais par lēmuma izpildes kontroli – domes priekšsēdētājs.

Domes priekšsēdētāja vietnieks P.Balzāns